Esports obri el termini de sol·licitud per a les subvencions de promoció i foment de l’esport
27 de febrer 2019

![Imagen 1](/media/actualidad/PublishingImages/1 Políticos/CMAQUETA_Miguel Chover - Banderas Horizontal.jpg)

L'Ajuntament de Sagunt anuncia que hui s'ha publicat en el Butlletí Oficial Provincial (BOP) la convocatòria per a les subvencions de Promoció de l'Esport d'enguany. Serà a partir de demà, 28 de febrer, quan s'òbriga el termini per a entregar les sol·licituds.

  
És important recordar que divendres passat, 8 de febrer, es va aprovar l'acord de subvencions per a este procediment amb l'objectiu d'impulsar l'activitat esportiva del municipi en tots els seus àmbits, com són els esdeveniments esportius o la promoció dels i les esportistes d'elit.

  
La novetat per a enguany és l'entrada en vigor del nou text de l'Ordenança reguladora de les Bases específiques per a la concessió de subvencions en règim de concurrència competitiva en matèria de promoció de l'esport, la qual pretén, entre altres coses, atendre la diversitat dels ciutadans i ciutadanes en l'esport, promocionant l'esport per a tots, per a atendre tots els sectors i àmbits socials amb especial atenció als col·lectius necessitats de protecció.  
  
A partir de demà, les persones i les entitats interessades podrán presentar la documentació, tenint com a data límit el 28 de març. La presentació es pot realitzar en les oficines de registre municipals, com el SAIC o el PROP, en l'horari habitual d'atenció, així com telemàticament. A més, la documentació per a formalitzar el procediment, i la informació de la convocatòria, ja estan disponibles en la seu electrònica de l'Ajuntament de Sagunt, en l'apartat de Subvencions, Beques i Premis.

  
La quantitat aprovada per a les subvencions d'enguany és de 195.000 €, que es repartiran entre cinc línies de modalitat, fent-se pública la resolució en un termini de 6 mesos. La distribució de les quanties serà en diferents línies subvencionables. La primera línia va destinada a la competició federada, d'una banda, per a entitats esportives amb 140.000 euros, i d'altra banda amb 10.000 euros per als esportistes individuals; la segona línia amb 39.000 euros de subvenció per a l'organització d'esdeveniments esportius; la tercera línia es destina a l'organització d'activitats formatives de caràcter esportiu amb 2.000 euros; i la quarta línia per a la realització de projectes que promocionen la integració dels col·lectius de la diversitat a través de l'activitat física i l'esport amb 4.000 euros.

  
Tots els requisits per a sol·licitar la subvenció i la forma d'acreditar-los es troben en la seu electrònica [https://sede.sagunto.es/es-es/paginas/subvenciones.aspx](https://sede.sagunto.es/es-es/paginas/subvenciones.aspx)

  
Des del departament d'Esports de l'Ajuntament de Sagunt volen animar a totes les entitats esportives i esportistes locals a optar a esta convocatòria pública anual per al foment de l'esport a la ciutat.​

*   [](http://www.facebook.com/sharer.php?u=https://aytosagunto.es/va/actualitat/esports-obri-el-termini-de-sol-licitud-per-a-les-subvencions-de-promoció-i-foment-de-l-esport/ "Facebook")
*   [](http://twitter.com/share?url=https://aytosagunto.es/va/actualitat/esports-obri-el-termini-de-sol-licitud-per-a-les-subvencions-de-promoció-i-foment-de-l-esport/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/esports-obri-el-termini-de-sol-licitud-per-a-les-subvencions-de-promoció-i-foment-de-l-esport/ "Linked In")
*   [](mailto:?body=https://aytosagunto.es/va/actualitat/esports-obri-el-termini-de-sol-licitud-per-a-les-subvencions-de-promoció-i-foment-de-l-esport/)